Ρυζόταρτα με τη γέμιση του λαμπριάτη
Μια πληθωρική ρυζόταρτα με λαμπριάτη το φαγητό-σύμβολο του ανδριώτικου Πάσχα. Πρόκειται συνήθως για γεμιστό κατσίκι και πιο σπάνια αρνί.
200 γρ. τρυφερά φύλλα μαρουλιού, καλά πλυμένα και χοντροκομμένα , 1 κρεμμύδι ξερό, μικρό, ψιλοκομμένο , 200 γρ. σέσκουλα, καλά πλυμένα και χοντροκομμένα , 2 κουτ. σούπας άνηθος, ψιλοκομμένος , 2 φρέσκα κρεμμυδάκια, ψιλοκομμένα , 2 κουτ. σούπας δυόσμος φρέσκος, ψιλοκομμένος , 250 γρ. ρύζι γλασέ , 250 ml φρέσκο γάλα , 7 αυγά, χτυπημένα με ένα πιρούνι , 2 κουτ. σούπας βούτυρο αγελάδας , 500 γρ. φέτα, θρυμματισμένη , 750 γρ. ανάμεικτα μαλακά ανδριώτικα τυριά, θρυμματισμένα, όπως μαλακό τυρί Άνδρου και πετρωτή – εναλλακτικά, χρησιμοποιούμε ανθότυρο ή φέτα , 1/3 κουτ. γλυκού φρεσκοτριμμένο μοσχοκάρυδο , αλάτι, φρεσκοτριμμένο πιπέρι, 330 γρ. αλεύρι για όλες τις χρήσεις , 230 γρ. βούτυρο αγελάδας, κρύο από το ψυγείο, κομμένο σε μικρά κομμάτια , 1/3 κουτ. γλυκού αλάτι , 1 κρόκος αυγού, 1 κρόκος αυγού, ανακατεμένος με 2 κουτ. σούπας νερό
Για να φτιάξουμε την ρυζόταρτα με τη γέμιση του λαμπριάτηανακατεύοντας σε ένα μπολ το αλεύρι και το βούτυρο και τα τρίβουμε με τα δάχτυλά μας μέχρι να σχηματιστεί ένα αμμώδες μείγμα. Αυτό πρέπει να γίνει γρήγορα, για να μη ζεσταθεί πολύ το βούτυρο και αρχίσει να λιώνει.Προσθέτουμε τον κρόκο και 50 ml κρύο νερό και ζυμώνουμε μέχρι να σχηματιστεί μια λεία ζύμη.Την τυλίγουμε με μεμβράνη και την αφήνουμε να ξεκουραστεί στο ψυγείο για περίπου 1 ώρα.Τη βγάζουμε από το ψυγείο και την αφήνουμε για 5-10 λεπτά να έρθει σε θερμοκρασία δωματίου. Την αλευρώνουμε ελαφρά και τη βάζουμε ανάμεσα σε δύο λαδόκολλες. Την ανοίγουμε σε στρογγυλό φύλλο διαμέτρου περίπου 30 εκ.Βουτυρώνουμε και αλευρώνουμε την ταρτιέρα και στρώνουμε εκεί το φύλλο. Κόβουμε όσο περισσεύει. Το τρυπάμε με πιρούνι σε διάφορα σημεία και ψήνουμε για περίπου 30 λεπτά, μέχρι να ροδίσει ελαφρώς. Ξεφουρνίζουμε για λίγο, το αλείφουμε με τον αραιωμένο κρόκο και ξαναβάζουμε στον φούρνο για άλλα 10 λεπτά. Ξεφουρνίζουμε και αφήνουμε να κρυώσει.Σε ένα μεγάλο τηγάνι ρίχνουμε τα μαρούλια και τα σέσκουλα μαζί με 50 ml νερό και τα ζεσταίνουμε σε μέτρια φωτιά για 4-5 λεπτά, μέχρι να μαλακώσουν ελαφρώς και να μειωθεί ο όγκος τους. Τα αδειάζουμε σε σουρωτήρι και αφήνουμε να στραγγίξουν καλά. Στο ίδιο τηγάνι, άδειο πλέον, ζεσταίνουμε το βούτυρο σε μέτρια προς δυνατή φωτιά και σοτάρουμε το ξερό κρεμμύδι για 2-3 λεπτά, μέχρι να μαλακώσει ελαφρώς. Ρίχνουμε τα φρέσκα κρεμμύδια, τον δυόσμο, τον άνηθο και τα μαρούλια και σέσκουλα, ανακατεύουμε απαλά και αποσύρουμε.Προθερμαίνουμε τον φούρνο στους 170°C.Σε μια κατσαρόλα βράζουμε σε μέτρια φωτιά το ρύζι με λίγο νερό, όσο για να το σκεπάσει.Παράλληλα, σε ένα μπρίκι ζεσταίνουμε το γάλα μέχρι να αρχίσει να φουσκώνει.Όταν το ρύζι απορροφήσει όλο το νερό, προσθέτουμε και το γάλα καυτό. Χαμηλώνουμε τη φωτιά, σκεπάζουμε την κατσαρόλα με το καπάκι και σιγοβράζουμε για 15-20 λεπτά ή μέχρι το ρύζι να μαλακώσει και να απορροφήσει τα υγρά. Αφήνουμε λίγο στην άκρη να κρυώσει.Αδειάζουμε τα χορταρικά στο ρύζι, προσθέτουμε το μοσχοκάρυδο, αλατοπίπερο, τα αυγά και τα τυριά και ανακατεύουμε να αναμειχθούν.Αδειάζουμε τη γέμιση μέσα στην κρύα τάρτα. Ψήνουμε για περίπου 40 λεπτά, μέχρι να ροδίσει στην επιφάνεια.
Αλεύρι (ζύμες),Λαχανικά,Τυρί,Πάσχα